recursal/SuperWikiNEXT-32B huggingface dataset:
"எருசலேம் முற்றுகை" பற்றிய பிற பயன்பாட்டுக்கு, பார்க்க எருசலேம் முற்றுகை.

கி.மு 605 இல் பாபிலோன் அரசர் இரண்டாம் நேபுகாத்னேச்சரினால் பார்வோன் நேச்வோ ஒரு போரில் தோற்கடிக்கப்பட்ட, தொடர்ச்சியாக யூத அரசு மீதும் படையெடுப்பு நடந்தது. எருசலேமின் அழிவைத் தவிர்ப்பதற்காக யூதாவின் அரசன் யெகோயாகிம் எகிப்துடனான நட்பை விட்டு பாபிலோனுடன் உறவை ஏற்படுத்தினார். எருசலேம் கருவூலத்திலிருந்தும் கோயிலின் பொருட்கள், சில அரச குடும்பத்தினர், குறிப்பிடத்தவர்களை பணயக்கைதியாக செலுத்தினார். கி.மு 601 இல் நேபுகாத்னேச்சரின் எகிப்து மீதான படையெடுப்பு வெற்றி பெறவில்லை. பாரிய இழப்புக்களுடன் பின்னடைவுக்கு உள்ளானது. இந்தத் தோல்வியினால் பாபிலோனுடன் நட்பு கொண்டிருந்த லெவண்ட் நாடுகளில் புரட்சி ஏற்பட்டது. யூத அரசும் அதன் அரசன் யெகோயாகிம் கப்பம் செலுத்துவதை நிறுத்தி, எகிப்துடன் முன்னர் போல் நட்புக் கொண்டார்.

உசாத்துணை
---------

1. ↑  C. Hassell Bullock. *An Introduction to the Old Testament Prophetic Books*. பக். 340. .
2. ↑  The Divided Monarchy c. 931–586 BC

வெளி இணைப்புகள்
---------------

* The Siege on the British Museum website
* The Siege on the *Encyclopædia Britannica* website
[*தொடர்பிழந்த இணைப்பு*]
* The Chronicle Concerning the Early Years of Nebuchadnezzar II பரணிடப்பட்டது 2011-06-04 at the வந்தவழி இயந்திரம்
**தலபுகா** என்பவர் 1287 ஆம் ஆண்டு முதல் 1291 ஆம் ஆண்டு வரை மங்கோலியப் பேரரசின் ஒரு பிரிவான தங்க நாடோடி கூட்டத்தின் கானாக பதவி வகித்தார். இவரது தந்தை பெயர் தர்டு. இவரது கொள்ளுத்தாத்தா படு கான். இவர் நோகை கானின் உதவியுடன் பதவிக்கு வந்தார். எனினும் நான்கு வருடங்களுக்கு பிறகு நோகை கானே இவரை பதவி விலகச் செய்தார். நோகை கான் பிறகு தோக்தாவை பதவியில் அமர்த்தினார்.

இறப்பு
------

ருஸ் சமஸ்தானங்களை கட்டுப்படுத்தும் பொறுப்பானது கானான தலபுகா மற்றும் நோகை ஆகிய இருவருக்கும் இடையே பிரிக்கப்பட்டிருந்தது. வடமேற்கே இருந்த ருஸ் நிலங்களை நோகையும், வடகிழக்கே இருந்த நிலங்களை தலபுகாவும் நிர்வகித்தனர். எனினும் தனது பேரரசில் இத்தகைய பிரிவு இருப்பதை தலபுகா விரும்பவில்லை.

தலபுகா மற்றும் மற்ற செங்கிஸ் கான் வழித்தோன்றல்களுக்கு இடையே ஒரு சந்திப்பை நடத்த நோகை அழைப்பு விடுத்தார். அந்த சந்திப்புக்கு தலபுகா தன்னுடைய பாதுகாவலர்கள் இன்றி வந்தார். திடீரென தாக்கப்பட்டு கைது செய்யப்பட்டார். பிறகு நோகை 1290/1291 ஆம் ஆண்டு தோக்தா மூலம் தலபுகாவை மரண தண்டனைக்கு உட்படுத்தினார்.

பரம்பரை
-------

* செங்கிஸ் கான்
* சூச்சி
* படு கான்
* தோகோகன்
* தர்டு
* **தலபுகா**

உசாத்துணை
---------

* David Morgan (historian) (1986). *The Mongols*. .
**தலித் எழில்மலை** (*Dalit Ezhilmalai*, பிறப்பு: *ஏழுமலை*, சூன் 24, 1945 - மே 6, 2020) ஓர் இந்திய அரசியல்வாதியும், முன்னாள் மத்திய அமைச்சரும் ஆவார். இவர் பாட்டாளி மக்கள் கட்சி சார்பாகவும் மற்றும் அனைத்திந்திய அண்ணா திராவிட முன்னேற்றக் கழகம் சார்பாகவும், இந்திய நாடாளுமன்றத்திற்குத் தேர்ந்தெடுக்கப்பட்டார்.

பிறப்பு
-------

இவர் சூன் 24, 1945 ஆம் ஆண்டு சென்னை மாகாணத்தின், செங்கல்பட்டு மாவட்டம், மதுராந்தகம் அருகே உள்ள இரும்பேடு கிராமத்தில் பிறந்தார். 1970 ஆம் ஆண்டு முதல் இராணுவத்தில் சேர்ந்து பணிபுரிந்த இவர், 1971 ஆம் ஆண்டு இந்தியா, பாகிஸ்தான் போரில் இராணுவ அதிகாரியாக சிறப்பாக பணியாற்றியவர். இராணுவத்தில் சிறந்த சேவை ஆற்றியதற்காக குடியரசுத் தலைவரிடம் கே. சைனிக் சேவா பதக்கம் பெற்றார். பின்னர் இராணுவத்தில் இருந்து ஓய்வு பெற்றார்.

அரசியல் வாழ்க்கை
----------------

இவர் பாமகவில் இணைந்து அக்கட்சியின் பொதுச்செயலாளராகவும், அந்த கட்சியின் மூத்த தலைவர்களில் ஒருவராகவும் திகழ்ந்தவர். 1998 ஆம் ஆண்டு நடந்த மக்களவைத் தேர்தலில் பாமக சார்பில், சிதம்பரம் தொகுதியிலிருந்து, 12 வது மக்களவைக்குத் தேர்ந்தெடுக்கப்பட்டார். இவர் வாஜ்பாய் தலைமையிலான மத்திய அரசில் (தனிப்பொறுப்பு) சுகாதாரத்துறை இணை அமைச்சராக பணியாற்றினார்.

பின்னர் இவர் அஇஅதிமுகவில் சேர்ந்தார். 2001 ஆம் ஆண்டு நடந்த இடைத் தேர்தலில் திருச்சி தொகுதியில், அஇஅதிமுகவின், நாடாளுமன்ற உறுப்பினராகத் தேர்ந்தெடுக்கப்பட்டார். பின்னர் இவர் அரசியலில் இருந்து ஒதுங்கினார்.

குடும்பம்
---------

இவர் மனைவியின் பெயர் முனிரத்தினம். இவர்கள் மூன்று மகள்களையும் ஒரு மகனையும் ஈன்றனர்.

இறப்பு
------

உடல்நலக்குறைவால் அவதிபட்டு வந்த இவர், 06 மே 2020 ஆம் நாள் புதன்கிழமை சென்னையில் உள்ள அவரது இல்லத்தில் மாரடைப்பால் காலமானார்.

மேற்கோள்கள்
-----------

1. ↑  "சிதம்பரம் மக்களவை தொகுதி: இந்தி திணிப்பு, வீராணம், ஹைட்ரோ கார்பன் – போராட்ட நிலத்தின் தேர்தல் வரலாறு".பிபிசி தமிழ் (24 மே, 2019)
2. ↑  "தலித் எழில்மலை ஆளுமைக் குறிப்பு". 2016-05-27 அன்று மூலம் பரணிடப்பட்டது. 2017-06-29 அன்று பார்க்கப்பட்டது.
3. ↑  "காப்பகப்படுத்தப்பட்ட நகல்". 2008-05-27 அன்று மூலம் பரணிடப்பட்டது. 2017-06-29 அன்று பார்க்கப்பட்டது.
4. ↑  தினமணி 2020 மே 7, பக்.5
5. ↑  "முன்னாள் மத்திய அமைச்சர் தலித் எழில்மலை மாரடைப்பால் காலமானார்". ஒன் இந்தியா (06 மே, 2020)
6. ↑  "முன்னாள் மத்திய அமைச்சர் தலித் எழில்மலை காலமானார்...!". NEWS18 தமிழ் (06 மே, 2020)
1887 இல் லூயி பேயன் வடிவமைத்த *அரித்மோமீட்டர்*
**அரித்மோமீட்டர்** (*Arithmometer* அல்லது *Arithmomètre*) என்பது அலுவலக சூழலில் நாள்தோறும் பயன்படுத்தக்கூடிய அளவுக்கு வலிமையானதும் நம்பகமானதுமான முதலாவது எண்ணிம இயந்திரக் கணிப்பான் ஆகும். இந்தக் கணிப்பானால் இரண்டு எண்களை நேரடியாகக் கூட்டி கழிக்கவும், நீண்ட பெருக்கல், வகுத்தல்களையும் திறம்பட செய்ய முடியும்.

1820-இல் பிரான்சைச் சேர்ந்த தாமசு டி கோல்மர் அரித்மோமீட்டர் எனும் இந்தக் கணக்கிடும் விசைமுறைக் கருவியை வடிவமைத்துக் காப்புரிமை பெற்றார். இது 1851 இல் முதன் முதலாக உருவாக்கப்பட்டு 1915 வரை தொடர்ந்தது. வணிகரீதியாக வெற்றிபெற்ற முதல் பொறிமுறைக் கணிப்பான் ஆகும். அதன் உறுதியான வடிவமைப்பு, நம்பகத்தன்மை, துல்லியம் ஆகிய பண்புகள் ஒரு வலுவான நற்பெயரை அதற்குக் கொடுத்தது. அத்துடன் 19 ஆம் நூற்றாண்டின் இரண்டாம் பாதியில் நடந்த மனிதக் கணினிகளில் இருந்து கணக்கிடும் இயந்திரங்களுக்கு நகர்வதில் இது முக்கிய பங்காற்றியது.

1857 ஆம் ஆண்டில், அமெரிக்க ஒன்றியத்தைச் சேர்ந்த தாமசு இல் என்பவர் எண்-விசைப்பலகையை, பயனர்-இடைமுகமாகக் கொண்ட, இம்ப்ரூவ்ட் அரித்மோமீட்டர் எனும் கணிப்பான் கருவியை வடிவமைத்தார். இதன் தொடர்சியாக லியனார்ட் நூட்சு(1858), சோசப் அலெக்சான்டர்(1864), பெர்டிரிக் அர்சுபெர்கர்(1866), கில்பெர்ட் சாப்லின்(1870), டேவிட் கரோல்(1876) ஆகியோரும் அமெரிக்க ஒன்றியத்தில் அரித்மோமீட்டரை ஒத்த கணக்கிடும் கருவிகளை வடிவமைக்கலாயினர்.

இவற்றையும் படிக்க
-----------------

* வித்தியாசப் பொறி
* பாசுகலைன்
* நழுவு சட்டம்
* சியூசு1 (கணினி)

மேற்கோள்கள்
-----------

1. ↑  "Brevets & Descriptions" [Patents & Descriptions]. *www.arithmometre.org* (French). English translation available. 2017-08-15 அன்று பார்க்கப்பட்டது.CS1 maint: others (link) CS1 maint: Unrecognized language (link)
2. ↑  Chase G.C.: *History of Mechanical Computing Machinery*, Vol. 2, Number 3, July 1980, page 204, IEEE Annals of the History of Computing
3. ↑  Ifrah G. *The Universal History of Numbers*, vol 3, page 127, The Harvill Press, 2000
4. ↑  Grier D.A.: *When Computers Were Human*, page 93, Princeton University Press, 2005

வெளி இணைப்புகள்
---------------

* 

* பொதுவகத்தில் அரித்மோமீட்டர் தொடர்பாக ஊடகக் கோப்புகள் உள்ளன.
* Arithmometre.org – Main page – Complete history and model information
* Arithmometre.org – Clones – List of arithmometer clone manufacturers
* ami19.org – A great site for patents and articles on 19th century mechanical calculators
* Making the Arithmometer count – An in-depth study of the machine
* Rechenmaschinen-Illustrated – A large display of mechanical calculators
* How the Arithmometer Works A detailed animation describing the design and workings of the arithmometer calculator.
பொதுவாக கிரேக் கிங் என்று அழைக்கப்படும் **கிரிகரி ஆலன் கிங்**, (Gregory Allen King ஆகஸ்ட் 7, 1973 இல் ஜோகன்னஸ்பேர்க்கில் பிறந்தார். நாதன்-கிளினிசு கிங் தம்பதியினருக்கு மகனாகப் பிறந்தார். இவருக்கு 3 உடன்பிறப்புகள் உள்ளனர். முன்னாள் தென்னாப்பிரிக்க முதல் தரத் துடுப்பாட்ட வீரரான இவர், பின்னர் இந்தியத் துடுப்பாட்ட அணி மற்றும் தென்னாபிரிக்கத் துடுப்பாட்ட அணி ஆகிய இரு அணிகளுக்கும் உடற்பயிற்சி பயிற்சியாளராக இருந்தார். 2008 முதல் 2015 வரை சென்னை சூப்பர் கிங்ஸின் உடற்பயிற்சி பயிற்சியாளராகவும் இருந்தார், அந்த அணி ஐ.பி.எல்லில். சென்னை அணிக்காக உடற்பயிற்சி பயிற்சியாளராக இருந்தார். அந்த அணி தடைக்குப் பிறகு 2018 ஆம் ஆண்டில் மீண்டும் விளையாட வந்தபோது அதே பணியில் சேர்த்துக்கொள்ளப்பட்டார். 2003 ஆம் ஆண்டு முதல் 2007 ஆம் ஆண்டு ஒப்பந்தம் முடிவடையும் வரை அவர் இந்திய அணியின் பயிற்சியாளராக இருந்தார். முன்னதாக இந்திய அணியில் இந்த பதவியில் அட்ரியன் லு ரூக்ஸ் என்பவர் இருந்தார்.   இவர் 1995-96 ஆண்டிற்கான பார்டர் பி க்காக மூன்று முதல் தரத் துடுப்பாட்டப் போட்டிகளில் விளையாடினார்.

ஆரம்பகால வாழ்க்கை மற்றும் தொழில்
--------------------------------

ரோட்சு பல்கலைக்கழகத்தின் ஏழாம் எட்வர்டு கிங், செயின்ட் ஜான்ஸ் கல்லூரியில் மனித இயக்கவியல் மற்றும் பணிச்சூழலியல் துறையில் முதுகலைப் பட்டம் பெற்றார்.  டி.வி.எல் நஃப் (1990-92) க்கு துடுப்பாட்டத்தின் இளைய பிரதிநிதியாக இருந்தார்.  பார்டர் பி அணிக்காக 3 முதல் தரப் போட்டிகளில் விளையாடிய பின்னர் அவர் துடுப்பாட்டம் விளையாடுவதை கைவிட்டு, உடற்பயிற்சி பயிற்சியாளராக மாறினார். 2003 ஆம் ஆண்டில், 2007 ஆம் ஆண்டில் ஒப்பந்தம் முடிவடையும் வரை அவர் இந்தியத் துடுப்பாட்ட அணிக்கு உடற்பயிற்சி பயிற்சியாளராக ஆனார். 2008 ஆம் ஆண்டில் தென்னாப்பிரிக்காவின் உடற்பயிற்சி பயிற்சியாளராக நியமிக்கப்பட்டார்.

சான்றுகள்
---------

1. ↑  "Gregory King appointed Chennai Super Kings trainer". MyKhel.
2. ↑  "South Africa's icy plans to beat UAE heat". ESPN Cricinfo.
3. ↑  "Greg King". *Cricket Archive*. 16 January 2018 அன்று பார்க்கப்பட்டது.
4. ↑  "Trainer Greg King decides against extending contract". ESPN Cricinfo.
5. ↑  "Greg King". ESPN Cricinfo. 16 January 2018 அன்று பார்க்கப்பட்டது.

| * பா
* உ
* தொ
சென்னை சூப்பர் கிங்ஸ்  – தற்போதைய அணி |
| --- |
| 
* 7 எம். எஸ். தோனி (த)
* 888 முரளி விஜய்
* 3 சுரேஷ் ரைனா
* 9 அம்பாதி ராயுடு
* 13 பிரான்சுவா டு பிளெசீ
* 81 கேதர் ஜாதவ்
* 81 ருதுராஜ் கெயிக்வாட்
* 8 ரவீந்திர ஜடேஜா
* 33 ஷேன் வாட்சன்
* 36 கர்ண் சர்மா
* 47 டுவைன் பிராவோ
* 74 மிட்செல் சான்ட்னர்
* 18 நாராயண் ஜெகதீசன்
* 22 லுங்கி எங்கிடி
* 23 மோனு குமார்
* 24 கேஎம் ஆசிஃப்
* 27 ஹர்பஜன் சிங்
* 54 ஷர்துல் தாகூர்
* 90 தீபக் சாஹர்
* 99 இம்ரான் தாஹிர்

ஜோஷ் ஹேசல்வுட்
சாம் கர்ரன்
பியூஷ் சாவ்லா
ரவிசீனிவாசன் சாய் கிஷோர்

* பயிற்றுநர்: சுடீபன் பிளெமிங்
* மட்டையாட்ட பயிற்றுநர்: மைக்கேல் ஹசி
* பந்துவீச்சு பயிற்றுநர்: லட்சுமிபதி பாலாஜி
* உடற்பயிற்சியாளர்: கிரேக் கிங்

 |
வண்டு ஒன்றின் குடம்பி பூச்சியியல் சேமிப்பில் உள்ள பூச்சி மாதிரியொன்றை அழிப்பதை இங்கே காணலாம்.
**தீங்குயிர்** அல்லது **பீடை** (Pest) என்பது, மனிதரினால், தீங்கானது அல்லது தேவையற்றது எனக் கருதப்படக்கூடிய இயல்புகளைக் கொண்ட ஏதாவது ஒரு உயிரினத்தைக் குறிக்கும். தீங்குயிர்கள் வேளாண்மைப் பயிர்களுக்கு இழப்பு ஏற்படுத்துதல், கால்நடைகளின் மீது ஒட்டுண்ணிகளாக இருத்தல், வீடுகளிலும், பிற கட்டிடங்களிலும் இருக்கும் உணவுப் பொருட்களையும் பிற பொருட்களையும் அழித்தல் அல்லது அவற்றுக்குப் பாதிப்பு ஏற்படுத்துதல், மனிதர்களுக்கு நோய் உண்டாக்கும் நுண்ணுயிர்களைக் கடத்துதல் போன்ற செயற்பாடுகளைத் செய்கின்றன. தீங்குயிர்களிற் பெரும்பாலானவை பூச்சிகளாக இருப்பினும், எலி, அகிழான், சில பறவைகள் போன்ற விலங்குகளும், பயிர்களிடையே வளரும் புல், பூண்டு முதலிய களைகளாகக் கருதப்படும் தாவரங்களும் தீங்குயிர்களாகக் கருதப்படுகின்றன. இவற்றுடன், பங்கசுக்கள், தீநுண்மங்கள் போன்றவையும் கூடத் தீங்குயிர்களாகக் கருதப்படுவது உண்டு. 

ஒரே உயிரினம் சில சூழல்களில் தீங்குயிராகவும், வேறொரு சூழலில் பயனுள்ளதாகவும் இருக்க வாய்ப்புக்கள் உண்டு. பயிர்களிடையே வளரும்போது களைகளாகக் கருதப்பட்டு அகற்றப்படும் சில பூண்டுகள், வேறு சூழல்களில் மருந்துப் பொருட்களாகப் பயன்படுவது உண்டு. ஒரு சூழலில் தீங்கற்றவையாகக் காணப்படும் சில விலங்குகள், இன்னொரு சூழலில் பெரும் சூழலியல் தாக்கங்களை ஏற்படுத்தியதும் அறியப்பட்டுள்ளது.

சில பொதுவான தீங்குயிர்கள்
-------------------------

* கரப்பான் பூச்சி
* எலி
* மூட்டைப் பூச்சி
* கொசு
* வீட்டு ஈ
* கறையான்
* எறும்பு
* வெட்டுக்கிளி
**குருவிக்கரம்பை மீனாட்சியம்மன் கோயில்** தமிழ்நாட்டில் தஞ்சாவூர் மாவட்டம், குருவிக்கரம்பை என்னும் ஊரில் அமைந்துள்ள பெருமாள் கோயிலாகும்.

வரலாறு
------

இக்கோயில் பத்தொன்பதாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் மீனாட்சியம்மன் சன்னதியும், விநாயகர், சுப்ரமணியர், கருப்பண்ணசாமி, வீரப்பசுவாமி உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. வழக்கு நிலுவையில் இருப்பதால் நடைமுறை நிருவாகியால் நிர்வகிக்கப்படுகிறது.

பூசைகள்
-------

இக்கோயிலில் ஒருகாலப் பூசை திட்டத்தின் கீழ் காமிகாகம முறைப்படி ஒருகாலப் பூசை நடக்கின்றது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
தமிழ்நாட்டில் தூத்துக்குடி மாவட்டம்  எட்டயபுரம் அருகில் உள்ள நாவலாக்கன் பட்டி என்னும் ஊரில் மரத்தடியில் அமைந்துள்ள **வீரலக்கம்மா** , ராஜகம்பளம் சாதியல் உள்ள சில்லவார் - நாமகாரு என்னும் குலத்தவர்களுக்கு குலதெய்வமாக இருக்கின்றார் .

வீரலக்கம்மா தொன்ம வரலாறு
------------------------

ஒரு காலத்தில் எட்டயபுரம் பகுதியில் அதிகமாகக் குடியேறிய ராஜகம்பள நாயக்கர்கள் மாந்தரிகம், கோடாங்கி பார்ப்பது , குறி சொல்லுவது போன்ற தொழில்களில் ஈடுபட்டு வந்துள்ளனர். அவ்வாறான கோடாங்கியர் குடும்பத்தில் பிறந்து எட்டயபுரம் பகுதிக்கு மிக அருகில் உள்ள சுரைகாப்பட்டி என்னும் ஊரில் வீரலக்கம்மா - வீரலக்கய்ய என்னும் தம்பதிகள் வாழ்ந்து வந்தனர். இவர்களுக்கு "வீரவேல்" என்னும் ஆண் குழந்தை பிறந்தது. ஒரு நாள் வீரலக்கையா காட்டுக்கு வேட்டைக்கு சென்று விட்டார். தனது சிறு குழந்தை வீரவேலை தூக்கி கொண்டு காட்டு வேலை செய்வதற்காக வீரலக்கம்மா சென்றார். அங்கு தனது கணவரின் குலமான நாமகாரு மக்களிடம் குழந்தையை பார்த்துக் கொள்ளும்படி சொல்லிவிட்டு வயல் வேலைகளில் ஈடுபட்டார். ஆனால் நாமகாரு மக்கள் குழந்தையை பார்த்துக் கொள்ளாமல் சென்று விட்டனர். அப்பகுதிக்கு வந்த நரி ஒன்று குழந்தையை கொன்று தூக்கி சென்று விட்டது. 

வேலை முடிந்து திரும்பிய லக்கம்மா தனது குழந்தையை நாமகாரு மக்களிடம் கெட்டார். ஆனால் அவர்கள் நாங்கள் பார்த்துக்கொள்ளவில்லை எங்களுக்கு தெரியாது என்றனர். தனது மகனைத்தேடி நாவலாக்கன் பட்டி காட்டு பகுதிக்கு சென்ற லக்கம்மா ஒரு மரத்தடியில் நின்றார். மரத்தின் மீது வீரவேல் குழந்தையின் கொலுசு ஒன்றை காகம் பிடித்து ஒழி எழுப்பியது. தனது மகன் இறந்துவிட்டான் என்பதை உறுதி செய்த அவள் அழுது புலம்பினார். அங்கு நமகாரு மக்கள் வருகின்றனர் அவர்களை நோக்கி அவள் அழுதுகொண்டே என் மகன் இறப்பிற்கு உங்கள் குலம் தான் காரணம் , என் இனமாக இருந்தால் இப்படி விடுவார்களா என்று கதறி அழுதார். அவளின் அழுகையைக் கூட பெரியதாய் எண்ணாமல் நாமகாரு மக்கள் கழுத்தினைத் திருப்பிக் கொண்டனர். கோபம் கொண்ட லக்கம்மா திரும்பிய கழுத்து அப்படியே திரும்பட்டும் என்றும் , நீங்கள் எவ்வளவு பணம் சேர்த்தாலும் அது உங்கள் கைக்கு நிற்காது என்று சாபம் விட்டார். "நாமகாணி சமந்தம் நாதோடி போகனா "அதாவது நாமகாரு மக்களிடம் வைத்துள்ள சமந்தம் என்னுடனே போகட்டும் என்று சாபம் விட்டார். பிறகு அந்த மரத்தின் அடியிலேயே மறைந்து சாமி ஆனார் ,அவளின் கணவனும் அங்கு சென்று கடவுளாக மாறினார். பிறகு மனம் மாறிய நாமகாரு மக்கள் தங்கள் தவறை உணர்ந்து மன்னிக்கும் படி கேட்டுக்கொள்ள அவளும் மனம் மாறி சாபத்தினை விலக்கினார்.

இன்றும் நடக்கும் நிகழ்வு
------------------------

இன்றும் நாமகாரு இனத்து மக்களுக்கு தனது வாழ்நாளில் ஒரு முறையாவது கழுத்தில் ஏதாவது சிறிய அளவில் கோளாறுகள் அமையும் என்று நம்பப்படுகிறது. மிகவும் சக்தி வாய்ந்த தெய்வமாக இவ்வம்மன் கருதப்படுகிறார்.

பூஜைகள்
-------

மாசி  மாதம் நடைபெறும் சிவராத்திரி  , அமாவாசை  காலத்தில் சுற்று புறங்களில் உள்ள ராஜகம்பளம்  மக்கள் இங்கு வந்து வழிபடுகின்றனர். தங்களுக்கு பிறக்கும் முதல் குழந்தைக்கு வீரலக்கம்மா, வீர லக்கய்ய, வீரவேல் என்றே இப்பகுதி நாமகாரு இனத்தவர்கள் பெயர் சூடுகின்றனர். அம்மனுக்கு பிடித்த சுண்டல், கொழுக்கட்டை படைகின்றனர். நாமகாரு மக்கள் தாங்கள் செய்யும் எந்த செயலுக்கு முன்னும் வீரவேல் என்று சொல்லிய பிறகே தங்கள் பணிகளைச் செய்கின்றனர். குடும்பத்தோடு வீற்றிருக்கும் வீரலக்கம்மா இன்றும் இவ்வினத்து மக்களை இரவு நேரத்தில் வந்து பார்த்துச் செல்வதாக நம்பபடுகிறது .
**புஞ்சைசங்கேந்தி புஞ்சை சங்ககேந்தி கைலாசநாதர் மற்றும் பிரசன்ன வெங்கடாசலபதி கோயில்** தமிழ்நாட்டில் திருச்சிராப்பள்ளி மாவட்டம், புஞ்சைசங்கேந்தி என்னும் ஊரில் அமைந்துள்ள சிவன் கோயிலாகும்.

வரலாறு
------

இக்கோயில் ஐந்தாம் நூற்றாண்டைச் சேர்ந்தது.[]

கோயில் அமைப்பு
--------------

இக்கோயிலில் கைலாசநாதர், கனகாம்பிகை சன்னதிகளும், விநாயகர், சுப்பிரமணியர், தெட்சிணாமூர்த்தி, சண்டிகேசுவரர். உபசன்னதிகளும் உள்ளன. இக்கோயில் தொகுப்புக் கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அல்லாத அறங்காவலர் அமைப்பால் நிர்வகிக்கப்படுகிறது.

பூசைகள்
-------

இக்கோயிலில் காமிகாகம முறைப்படி இரண்டு காலப் பூசைகள் நடக்கின்றன. கார்த்திகை மாதம் திருக்கார்த்திகை முக்கிய திருவிழாவாக நடைபெறுகிறது. பங்குனி மாதம் உத்திரம் திருவிழாவாக நடைபெறுகிறது.

மேற்கோள்கள்
-----------

|  |  |
| --- | --- |
|  | த. இ. க. வெளியிட்ட திருக்கோயில் தரவுத் தொகுதியின் அடிப்படையில் இக்கட்டுரையை உருவாக்கியுள்ளோம். திட்டப் பக்கம் காண்க. |

1. 1 2  "தமிழகத் திருக்கோவில்கள் தரவுத் தொகுதி 1". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
2. ↑  "தமிழகத் திருக்கோவில்கள் தரவுத் தொகுதி 2". தமிழ் இணையக் கல்விக்கழகம். பெப்ரவரி 19, 2017 அன்று பார்க்கப்பட்டது.
மார்ச் 31, 2016 அன்று கொல்கத்தாவின் கிரீசு பூங்காவின் அண்மையில் புதியதாக கட்டப்பட்டு வரும் மேம்பாலம் இடிந்து விழுந்தது. இதில் குறைந்தது 25 பேர் உயிரிழந்தனர்; குறைந்தது 75 பேர் காயமுற்றனர்.

பின்னணி
-------

கொல்கத்தாவின் கிரிஷ் பூங்காவில் இருந்து ஹவுரா பகுதியை இணைக்கும் வகையில் 2.2 கி.மீட்டர் தொலைவிற்கு விவேகானந்தா மேம்பாலம் கட்டப்பட்டு வருகிறது. இதற்கான ஒப்பந்தப் புள்ளிகள் 2008இல் கோரப்பட்டு 2009இல் பணி துவங்கியது. இதனை கட்டி முடிக்க ஐதராபாத்தைத் தலைமையகமாகக் கொண்ட ஐவிஆர்சிஎல் நிறுவனத்திற்கு பணியாணை வழங்கப்பட்டது. 2010ஆம் ஆண்டில் முடிந்திருக்க வேண்டிய இப்பணி பலமுறை முடிவுநாட்களை தள்ளிப்போட்டு முடிவுறா நிலையில் இருந்தது.. மேம்பாலப் பணிகளை விரைவுபடுத்த ஒப்பந்த நிறுவனத்துக்கு கொல்கத்தா பெருநகர மேம்பாட்டு ஆணையம் உத்தரவிட்டது. இதனால் விபத்து நிகழ்வதற்கு முன்னதாக பணிகள் வேகமாக நடைபெற்று வந்ததாகக் கூறப்படுகிறது. இடிந்து விழுவதற்கு முதல்நாள், மார்ச் 30, 2016 அன்று, மேம்பாலத்தில் காங்கிறீட்டு ஊற்றப்பட்டது. இந்நிலையில் மார்ச் 31, 2016 வியாழக்கிழமை மதியம் 12.30 மணியளவில் புரா பஜார் பகுதியில் சுமார் 250 மீட்டர் நீளத்துக்கு மேம்பாலம் இடிந்து விழுந்தது. அந்த நேரத்தில் பாலத்தின் கீழே தானுந்துகள், பேருந்துகள் உள்ளிட்ட ஊர்திகள் சென்று கொண்டிருந்தன. நடைப்பயணிகளும் சென்று கொண்டிருந்தனர். அவர்கள் அனைவரும் மேம்பால இடிபாடுகளுக்குள் சிக்கிக் கொண்டனர்.

மேற்சான்றுகள்
-------------

1. ↑  பிடிஐ﻿. "கொல்கத்தா மேம்பாலம் இடிந்து 22 பேர் பலி﻿: 78 பேர் படுகாயங்களுடன் மீட்பு, 100-க்கும் மேற்பட்டோர் இடிபாடுகளில் சிக்கினர்﻿". *தி இந்து*. 1 April 2016 அன்று பார்க்கப்பட்டது.
2. ↑  "கொல்கத்தா மேம்பால விபத்தில் பலி 24 ஆனது; மீட்புப் பணிகள் தீவிரம்". தி இந்து (தமிழ்). 1 ஏப்ரல் 2016. 1 ஏப்ரல் 2016 அன்று பார்க்கப்பட்டது.
3. ↑  "Rush job on delayed flyover kills 21 in Kolkata, many still feared trapped under rubble". *timesofindia.indiatimes.com*. Times of India. 1 April 2016 அன்று பார்க்கப்பட்டது.
வளையிலிருந்து வெளிவரும் ஒரு கிழக்கு சிப்மங்க்
**வளை** (*Burrow*) என்பது விலங்குகளால் தரையில் தோண்டப்பட்ட துளை அல்லது சுரங்கப்பாதை ஆகும். வளையை விலங்குகள் தங்களின் குடியிருப்பு அல்லது தற்காலிக அடைக்கலத் தலமாக பயன்படுத்த ஏற்றதாக உருவாக்குகின்றன. இது இடம்பெயர்தலின் துணை விளைவாகவும் நடக்கிறது. வளைகள் வேட்டையாடிகளிடமிருந்து பாதுகாக்கதக்க இருப்பிடமாகவும் உள்ளன. உலகில் உள்ள பல விலங்கினங்கள் வளைகளை உருவாக்குவது அறியப்படுகிறது. அதில் *கோரோபியம் அரேனேரியம்*  போன்ற சிறிய முதுகெலும்பிலி உயிரினங்களிலிருந்து பனிக்கரடி போன்ற மிகப் பெரிய முதுகெலும்பி உயிரினங்கள் வரை வளைகளை உருவாக்குகின்றன.  வளைகள் பலவிதமாக அமைக்கபடுகின்றன. சில சென்டிமீட்டர் நீளமுள்ள எளிய குழாய் போன்றதிலிருந்து சிக்கலான வலையமைப்போடு நூற்றுக்கணக்கான அல்லது ஆயிரக்கணக்கான மீட்டர் நீளமுள்ளதாக ஒன்றோடொன்று இணைக்கும் சுரங்கங்கள், அறைகள் ஆகியவை கொண்டதான வளைகள் உள்ளன. சிக்கலான வலையமைப்பு கொண்ட வளைகளுக்கு ஒரு எடுத்துகாட்டாக, முழுமையாக முடிக்கபட்ட, குழி முயல் வளை ஆகும்.

குறிப்புகள்
-----------

1. ↑  Jones, S. E.; Jago, C. F. (1993-01-01). "In situ assessment of modification of sediment properties by burrowing invertebrates" (in en). *Marine Biology* **115** (1): 133–142. doi:10.1007/BF00349395. பன்னாட்டுத் தர தொடர் எண்:1432-1793. .
2. ↑  Jonkel, Charles J.; Kolenosky, George B.; Robertson, Richard J.; Russell, Richard H. (1972). "Further Notes on Polar Bear Denning Habits". *Bears: Their Biology and Management* **2**: 142–158. doi:10.2307/3872578. பன்னாட்டுத் தர தொடர் எண்:1936-0614.
வியாழன்
சனி
**வளிமப் பெருங்கோள்** (Gas giant) என்பது முதன்மையாக ஐதரசன் மற்றும் ஈலியம் ஆகிய வளிமங்களைக் கொண்டுள்ள ஒரு பெருங்கோளைக் குறிக்கும். கதிரவ அமைப்பில் வியாழன் மற்றும் சனி ஆகிய இரண்டும் வளிமப் பெருங்கோள்கள் ஆகும். வளிமப் பெருங்கோள் என்பது பெருங்கோள்கள் என்ற வகைப்பாட்டிற்கு இணையாகவே கருதப்பட்டு வந்தது. எனினும் 1990களில் யுரேனசு மற்றும் நெப்டியூன் ஆகிய இரு பெருங்கோள்களின் உள்ளடக்கம் முதன்மையாக, கனமான மற்றும் ஆவியாகும் பனி போன்ற பொருட்களால் ஆகியிருப்பதால் அவை பனிக் கோள்கள் என்று தனிவகையாகப் பிரிக்கப்பட்டன.

வியாழனிலும் சனியிலும் பெரும்பாலும் ஐதரசன், ஈலியத்தால் நிறைந்துள்ளன; மிகுநிறையுள்ள தனிமங்கள் திண்மத்தின் 3இலிருந்து 13 விழுக்காடு வரை உள்ளன. உருகிய நிலையிலான பாறைக் கட்டமைப்பு கருவத்தை அடுத்து மாழைய ஐதரசன் நீர்மமும் இதனை வெளி அடுக்கில் நீரியம் சூழ்ந்தும் கட்டமைக்கப்பட்டுள்ளதாக கருதப்படுகின்றது. ஐதரசன் வளிமண்டலத்தின் வெளிப்புறப் பகுதியில் பல அடுக்குகளிலான நீராலும் அம்மோனியாவாலுமான மேகங்களைக் காணலாம். மாழைநிலை ஐதரசன் இக்கோள்களின் பெரும்பான்மை உள்ளடக்கமாக உள்ளது; மிகுந்த உயர்நிலை அழுத்தத்தால் ஐதரசன் மின்கடத்தியாக செயற்படுவதால் "மாழைய" ஐதரசன் என்று குறிப்பிடப்படுகின்றது. கருவத்தில் உள்ளதாகக் கருதப்படும் மிகுநிறை தனிமங்கள் மிகுந்த உயர் அழுத்தத்திலும் மிகுந்த உயர் வெப்பநிலையிலும் (20,000 K) உள்ளதால் அவற்றின் பண்புகள் சரியாக அறியப்படவில்லை.

மேற்சான்றுகள்
-------------

1. 1 2  The Interior of Jupiter, Guillot et al. in *Jupiter: The Planet, Satellites and Magnetosphere*, Bagenal et al. editors, Cambridge University Press, 2004
**வளிம இயக்கவியல்** (*Gas dynamics*) என்பது பாய்ம இயக்கவியலின் ஒரு பிரிவாகும், இது வளிமங்களின் இயக்கம் மற்றும் இயற்பியல் தொகுதிகளோடு அவற்றின் தாக்கங்களைப் பற்றியப் படிப்பாகும். பாய்ம இயக்கவியல் மற்றும் வெப்ப இயக்கவியல் விதிகளின்படி, குறையொலி வேக மற்றும் மீயொலி வேக பறத்தல்களில் உண்டாகும் வளிம ஓட்டங்களைப் பற்றிய படிப்பினையே வளிம இயக்கவியலைக் கட்டமைக்கிறது. பாய்ம இயக்கவியலின் மற்ற பிரிவுகளிலிருந்து வேறுபடுத்துவதற்காக, பொருட்களின் வழியாகவோ அல்லது அவற்றைச் சுற்றியோ ஒலியின் விரைவு வேகத்தோடு ஒத்த அல்லது அதைவிட அதிகமான வேகத்தில் செல்லும் வளிம ஓட்டங்களைப் பற்றி வளிம இயக்கவியலில் விளக்கப்படுகிறது; இத்தகையப் பாய்வுகள் பாய்வுப்புலங்களில் வெப்பநிலை மற்றும் அழுத்தத்தில் குறிப்பிடத்தகுந்த மாற்றங்களை ஏற்படுத்துகின்றன. தாரை வானூர்திகளைச் சுற்றி ஏற்படும் அதிர்வலைகள், பீச்சுக்குழல் மற்றும் அடைப்பிதழ்களில் ஏற்படும் அடைவோட்டங்கள், வளிமண்டல மறுநுழைவு வாகனங்களில் ஏற்படும் காற்றியக்க வெப்பமேற்றம், தாரைப் பொறிகளில் வளிம எரிபொருட்பாய்வு போன்றவை வளிம இயக்கவியல் சார்ந்த படிப்புகளுக்கு சில எடுத்துக்காட்டுகளாகும். மூலக்கூறு அளவில் வளிம இயக்கவியலானது வளிமங்களின் இயக்கவியற்கொள்கையைப் பற்றிய படிப்பாகும், அது வளிமப்பரவல், புள்ளியியல் எந்திரவியல், வேதிவெப்ப இயக்கவியல், சமச்சீரற்ற வெப்ப இயக்கவியல் போன்றவற்றின் படிப்பினைகளுக்கு இட்டுச்செல்கிறது. வளிமப் புலம் காற்றாக இருக்கும்போது மற்றும் பறத்தல் சம்பந்தமான ஆய்வெனில் வளிம இயக்கவியல் காற்றியக்கவியல் எனப்படும். வானூர்தி, விண்கலம் மற்றும் அவற்றின் உந்துகைத் தொகுதிகளின் வடிவமைப்புகளுக்கு காற்றியக்கவியல் மிகப் பொருத்தமாக இருக்கும்.

சொல்பழக்க அறிமுகம்
------------------

* அமுக்குமை
* மாக் எண்
* பரவல்
* அதிர்வலைகள்
பரந்த நோக்கில் **வளிப் பதனம்** (air condition) என்பது, குளிரூட்டல், வெப்பமூட்டல், காற்றோட்டம் கூட்டல், தொற்று நீக்கல் போன்ற , உடல் வசதிக்காக வளியின் நிலைமையை கட்டுப்படுத்துகின்ற அல்லது மேம்படுத்துகின்ற பலவற்றைக் குறிப்பிடலாம். எனினும் பொது வழக்கில், வளிப் பதனம் என்பது, கட்டிடங்களுக்குள் உள்ள வளியின் குளிரூட்டலையும், ஈரப்பதம் குறைத்தலையுமே (dehumidification) குறிக்கிறது.

வளிப் பதனம், வளிப் பதனப் பொறிகள் மூலம் செய்யப்படுகின்றன. வளிப் பதனப் பொறி, குளிரூட்டற் சுற்று முறையைப் பயன்படுத்தி வளியிலுள்ள வெப்பத்தை உறிஞ்சி வளியின் வெப்பநிலையைக் குறைக்கிறது. தற்கால வளிப் பதனப் பொறிகள், உடல்வசதிக் குளிரூட்டலுக்காகக் கட்டிடங்களிலும், போக்குவரத்து ஊர்திகளிலுமே பெரிதும் பயன்படுகின்றன.

வரலாறு
------

இயந்திரங்களைப் பயன்படுத்தி வளிப் பதனம் செய்வது ஒரு அண்மைக்காலப் புத்தாக்கம் ஆகும். ஆனால், கட்டிடங்களைக் குளிரூட்டுவது என்பது நீண்ட கால வரலாறு உடையது. பண்டைக்கால எகிப்தியர்கள் நீர்காவியில் இருந்து நீரைச் சில வீடுகளின் சுவர்களைச் சுற்றிச் செலுத்துவதன் மூலம் குளிரூட்டியது தெரிய வந்துள்ளது. மத்தியகாலப் பாரசீகத்தில், நீர்த் தொட்டிகளையும், காற்றுக் கோபுரங்களையும் பயன்படுத்திக் குளிரூட்டியுள்ளனர்.

குளிரூட்டற் சுற்றுப் படம்: 1) ஒடுக்கச் சுருள், 2) விரிவாக்க வால்வு, 3) ஆவியாக்கச் சுருள், 4) அமுக்கி.
1820 ஆம் ஆண்டில், பிரித்தானிய அறிவியலாளரான மைக்கேல் பாரடே, அமுக்கத்தின் மூலம் அமோனியாவை நீர்மமாக்கி, அதனை மீண்டும் சடுதியாகக் குறைந்த அமுக்கத்தில் ஆவியாக விடுவதன்மூலம் குளிரூட்ட முடியும் என்பதைக் கண்டுபிடித்தார். 1942 ஆம் ஆண்டில், புளோரிடாவைச் சேர்ந்த மருத்துவரான ஜான் கோரீ (John Gorrie) என்பவர், இந்த முறை மூலம், பனிக்கட்டிகளை உண்டாக்கியதுடன், தனது நோயாளிகளின் அறைகளைக் குளிரூட்டவும் இதனைப் பயன்படுத்தினார். இவர் தனது பனிக்கட்டி உருவாக்கும் பொறியைக் கட்டிடங்களில் வெப்பநிலையைக் கட்டுப்படுத்துவதற்குப் பயன்படுத்த எண்ணி இருந்ததுடன், மையப்படுத்திய வளிப் பதன முறைமை ஒன்றின் மூலம் முழு நகரங்களையுமே குளிர்மைப் படுத்த முடியும் என்ற தொலை நோக்கையும் கொண்டிருந்தார்.

குறிப்புகள்
-----------

1. ↑  ASHRAE Terminology of HVAC&R, ASHRAE, Inc. Atlanta, 1991,
2. ↑  History of Air Conditioning பரணிடப்பட்டது 2009-10-01 at the வந்தவழி இயந்திரம் Source: Jones Jr. Malcolm. "Air Conditioning". Newsweek. Winter 1997 v130 n24-A p42(2). Retrieved 1 January 2007.
3. ↑  The History of Air Conditioning பரணிடப்பட்டது 2007-12-13 at the வந்தவழி இயந்திரம் Lou Kren, Properties Magazine Inc. Retrieved 1 January 2007.
லூகியா அகாசிஸ் ஃபூரெட்டசால் (1920) விவரிக்கப்பட்ட ஒரு விளக்கப்படக் குறிப்பு.
வளர்ப்பவரின் கையில் அமர்ந்துள்ள ஒரு அசிபிடர்
இந்திய மன்னர் மகாராஜா சூராஜ் மால் ஒரு வளர்ப்பு பருந்துடன்
**வளர்ப்பு வல்லுறு** (*Falconry*) என்பது வன விலங்குகளை அதன் இயற்கை வாழிடங்களில் வேட்டையாட பயிற்றுவிக்கப்பட்ட கொன்றுண்ணிப் பறவை ஆகும்.  தற்காலத்தில் வளர்ப்பு வல்லுறுகளாக செவ்வால் பாறு  (*Buteo jamaicensis*),  ஹாரிஸ் பாறு (*Parabuteo unicinctus*),  பொரி வல்லூறு (*Falco perigrinus*) போன்ற பறவைகள் வளர்க்கப்படுகின்றன.

துவக்கக்கால ஆங்கில புனைகதை இலக்கியங்களில் "ஃபால்கோன்" (falcon) என்ற சொல்லானது பெண் வல்லுறுவை மட்டுமே குறிக்கப் பயன்பட்டது. அதே நேரத்தில் "ஹாக்" (hawk அல்லது hawke) அல்லது "ஹாக்" என்ற சொல்லும் ஒரு பெண் பாறுவைக் குறிப்பிடப் பயன்படுத்தப்பட்டது.  ஆண் ஹாக் (பாறு) அல்லது ஃபால்கோன் (வல்லூறு) ஆகியவற்றைக் குறிக்க  "tiercel" என்ற சொல் பயன்படுத்தப்பட்டது. ஏனென்றால் ஆண் பறவை பெண் பறவையின் அளவில் சுமார் மூன்றில் ஒரு பங்கே இருந்தது.

வரலாறு
------

தொல்நெடுங்காலமாக மனிதர்கள் இதுபோன்ற சில இரைக்கொல்லி உயிரினங்களைப் பிடித்துப் பழக்கி, அதைக் கொண்டு வேட்டையாடி வந்துள்ளனர். முதலில் இறைச்சிக்காக நடத்தப்பட்ட இந்த வேட்டை, காலப்போக்கில் ஒரு சாகச விளையாட்டாகப் பரிணமித்தது. மொகலாயப் பேரரசர்கள் அவுரங்கசீப், ஜஹாங்கீர் போன்றவர்கள் இந்த விளையாட்டில் மிகுந்த ஈடுபாடு கொண்டவர்கள். தன் அரசவை ஓவியரைத் தனது வல்லூறைச் சிற்றோவியமாக ஜஹாங்கீர் வரையச் செய்தார். இந்த வேட்டை விளையாட்டு 1980களில் இந்தியாவில் தடை செய்யப்பட்டது.

தற்காலத்தில் இந்த விளையாட்டுக்காக வல்லூறுகள், காப்பிட இனப்பெருக்க முறையில் வளர்க்கப்பட்டு, பயிற்சி அளிக்கப்படுகின்றன. ஒரு வல்லூறை வளர்த்து, பயிற்சியளிப்பது என்பது மிகுந்த செலவாகும் என்பதால், இது *மன்னர்களின் விளையாட்டு* என்றறியப்பட்டது. மத்திய கிழக்கு நாடுகளில் பரவியிருந்த இந்தச் சாகச விளையாட்டு இப்போது அமெரிக்கா, பிரிட்டன் உட்பட ஐம்பது நாடுகளில் பிரபலம் அடைந்துள்ளது. சில ஆண்டுகளுக்கு முன் யுனெஸ்கோ இதை ஒரு பொழுதுபோக்காக அங்கீகரித்தது. சாகசத்துக்காக மட்டுமல்லாமல் மைனா, கொக்கு போன்ற பறவைகளை விமான தளத்திலிருந்து விரட்ட, இவை பயன்படுத்தப்படுகின்றன.

மேற்கோள்கள்
-----------

1. ↑  Bert, E (1619), *An Approved Treatise on Hawks and Hawking*
2. ↑  Latham, S (1633), *The Falcon's Lure and Cure*
3. ↑  சு. தியடோர் பாஸ்கரன் (27 அக்டோபர் 2018). "வேட்டை வல்லூறு". *கட்டுரை*. இந்து தமிழ். 28 அக்டோபர் 2018 அன்று பார்க்கப்பட்டது.
முப்பரிமாணத்தில் டெயிட் தேசிய பூங்கா
**டெயிட் தேசியப் பூங்கா** (எசுப்பானியம்: *Parque Nacional del Teide*) என்பது எசுப்பானியாவின் கேனரி தீவுகளில் அமைந்திருக்கும் தேசியப் பூங்காவாகும். இது 3,718 மீட்டர் உயரம் கொண்ட டெயிட் மலையை மையப்படுத்தி அமைந்துள்ளது. இந்த மலை எசுப்பானியாவின் மிக உயர்ந்த பகுதியும், அத்திலாந்திக் தீவுகளில் கடல் மட்டத்துக்கு மேலே மிக உயர்ந்த புள்ளியும், மற்றும் உலகின் மூன்றாவது உயரமான எரிமலையும் ஆகும். இது தேசியப்பூங்காவாக 22 சனவரி 1954 பிரகடனப்பட்டதால், எசுப்பானியாவின் பழமை வாய்ந்த தேசியப் பூங்காக்களில் ஒன்றாக உள்ளது. இது எசுப்பனியாவின் மிகப்பெரிய தேசியப்பூங்காவாக உள்ளது மட்டுமல்லாது கேனரி தீவுகளின் முக்கிய பகுதியாகவும் உள்ளது. இந்தப் பூங்காவில் டெயிட் எரிமலைக்கு அடுத்ததாக என்னொரு எரிமலையான பிகோ விஜோ அமைந்துள்ளது. இது கேனரி தீவுகளின் இரண்டாவது பெரிய எரிமலையாகும். இதன் உயரம் 3,135 மீட்டர்.

இந்தப் பூங்கா 18,990 எக்டேர் பரப்பளவைக் கொண்டதுடன் உலகப் பாரம்பரியக் களமாக [ஐக்கிய நாடுகள் கல்வி, அறிவியல், பண்பாட்டு நிறுவனத்தால் சூன் 29, 2007 அன்று பிரகடனப்படுத்தப்பட்டது.

டெயிட் தேசியப்பூங்காவே எசுப்பானியாவில் அதிகம் மக்களால் பார்வையிடப்பட்ட பூங்காவாகும். இன்சுடிடுடோ கனறியோ டி எச்டடிச்டிகா (Instituto Canario de Estadística (ISTAC)) இன் படி மொத்தமாக 2.8 மில்லியன் மக்கள் பார்வையிட்டுள்ளனர். மேலும் இது உலகின் பலர் பார்வையிட்ட தேசியப் பூங்காக்களில் ஒன்றாகவும் திகழ்கிறது. டெயிட், கேனறித் தீவுகளின் மிகவும் பிரபலமான இயற்கை அம்சமாகும்.

படங்கள்
-------

* டெயிட் தேசியப் பூங்கா டெயிட் தேசியப் பூங்கா
* டெயிட் தேசியப் பூங்காடெயிட் தேசியப் பூங்கா
* டெயிட் தேசியப் பூங்காடெயிட் தேசியப் பூங்கா
* டெயிட் தேசியப் பூங்காடெயிட் தேசியப் பூங்கா
* டெயிட் தேசியப் பூங்கா, பனிக் காலத்தில்டெயிட் தேசியப் பூங்கா, பனிக் காலத்தில்
* டெயிட் தேசியப் பூங்காவின் அகலப் படக் காட்சிடெயிட் தேசியப் பூங்காவின் அகலப் படக் காட்சி
* டெயிட் தேசியப் பூங்காவின் பாறைத் தோற்றங்கள்டெயிட் தேசியப் பூங்காவின் பாறைத் தோற்றங்கள்
* டெயிட் தேசியப் பூங்காவின் பாறைத் தோற்றங்கள்டெயிட் தேசியப் பூங்காவின் பாறைத் தோற்றங்கள்

இவற்றையும் பார்க்கவும்
----------------------

* டெயிட் மலை

மேற்கோள்கள்
-----------

1. ↑  "El Teide (Tenerife) es el parque nacional más visitado de Canarias con 2,8 millones de visitantes en 2008". *europapress.es*. 31 August 2009. 20 September 2014 அன்று பார்க்கப்பட்டது.
2. ↑  "Official Website of Tenerife Tourism Corporation". Webtenerife.com. 16 ஜனவரி 2010 அன்று மூலம் பரணிடப்பட்டது. 20 September 2014 அன்று பார்க்கப்பட்டது.

வெளி இணைப்புக்கள்
-----------------

விக்கிமீடியா பொதுவகத்தில்,  
 ***டெயிட்\_தேசியப்\_பூங்கா***   
என்பதின் ஊடகங்கள் உள்ளன. 

* UNESCO World Heritage Site datasheet
* Teide National Park - Official Website of Tenerife Tourism Corporation பரணிடப்பட்டது 2009-07-03 at the வந்தவழி இயந்திரம்
**டெய்சி** ஹாசன்( Assamese:ডেইজী হাচান) ஷில்லாங், மேகாலயாவைச் சேர்ந்த இந்திய-ஆங்கில மொழி எழுத்தாளரும் டு-லெட் ஹவுஸ் என்ற புகழ்பெற்ற புத்தகத்தின் ஆசிரியருமாவார். 2008 ஆம் ஆண்டு, இவரின் இந்த புத்தகம் மான் ஆசிய இலக்கியப் பரிசுக்காக  பட்டியலிடப்பட்டுள்ளது மற்றும் 2010 ம் ஆண்டில் *தி இந்து இலக்கிய பரிசு*க்காக தேர்ந்தெடுக்கப்பட்டது.

வாழ்க்கை வரலாறு
---------------

டெய்சி ஹாசன் ஐக்கிய ராச்சியத்தில் உள்ள வெஸ்ட்மின்ஸ்டர் ஆராய்ச்சி பல்கலைக்கழகத்தில் வருகைப் பேராசிரியராக பணியாற்றி வருகிறார். கல்வியாளர், ஊடக தயாரிப்பாளர் மற்றும் நாவலாசிரியர் என பல திறமைகளைக் கொண்டுள்ள இவர், இந்திய ஊடக மையம் நிறுவனத்தில் பணியாற்றி வருகிறார். நாடகம் மற்றும் அசைபடங்களில் ஆர்வம் கொண்ட இவர் தேசிய செய்தித்தாள்களில் பல்வேறு கட்டுரைகளை எழுதி வருகிறார். தெரு நாடகங்களை எழுதி, அவற்றில் நடித்தும் வருகிறார்.  இங்கிலாந்தின் ஸ்வான்சீ பல்கலைக்கழகத்தில் முனைவர் பட்டம் பெற்ற இவர், இந்திய ஊடக மையத்தில், ஆராய்ச்சியாளராக சேருவதற்கு முன்பாக,  அவர் லீட்ஸ் யுகே பல்கலைக்கழகத்தில் முதுகலை அறிவு பரிமாற்ற திட்டத்தின் கீழ் மோதல் சூழ்நிலைகளில் தெற்காசிய பெண்கள் கலை பற்றிய ஆய்வில் ஈடுபட்டுள்ளார். 

இவரது முக்கியமான படைப்புகளில் ஒன்றான *டு-லெட் ஹவுஸ்* 2010 ம் ஆண்டில் தி இந்து சிறந்த புனைகதை விருதுக்காக தேர்ந்தெடுக்கப்பட்டது. 

மேலும் இவர் புஷ் தியேட்டரின் 2011 ம் ஆண்டின் கலைத்திட்டமான அறுபத்தி ஆறு புத்தகங்கள் என்பதில் கிங் ஜேம்ஸ் வேதகாமப் பதிப்பின் அடிப்படையில் ஒரு படைப்பை எழுதி பங்கெடுத்துள்ளார்.  ஆங்கில மொழியில் பல்வேறு ஆராய்ச்சி புத்தகங்களை எழுதியுள்ளார்.

விருதுகள்
---------

* 2010 (அக்டோபர்) – லீட்ஸ் பல்கலைக்கழகம், HEFCE உயர் கல்வி கண்டுபிடிப்பு நிதியம் (HEIF) கூட்டாக BKK அறிவு பரிமாற்றக் குழு திட்டக் குழுவிற்கு வழங்கப்பட்டது.
* 2010 (ஜனவரி) – ஆராய்ச்சி கவுன்சில்கள் யுகே ஆரம்பகால தொழில் ஆராய்ச்சியாளர்கள் பயண நிதியுதவி மானியம்
* 2010 (மார்ச்) – காமன்வெல்த் அறக்கட்டளை, சிவில் சொசைட்டி கிராண்ட் ரெஸ்பான்சிவ் கிராண்ட் BKK அறிவு பரிமாற்றக் குழு திட்டக் குழுவிற்கு கூட்டாக வழங்கப்பட்டது
* 2008 - 2009, சர் டோராப்ஜி டாடா பெல்லோஷிப் ஆஃப் ஃபோக்லோர் ரிசர்ச், இந்தியாவின் தேசிய நாட்டுப்புற மையத்தால் வழங்கப்பட்டது
* 2007-2008, பப்ளிக் சர்வீஸ் பிராட்காஸ்டிங் டிரஸ்ட் (PSBT), புது தில்லி, மூத்த மீடியா பெல்லோஷிப் கிராண்ட்
* 2002 - 2005, சர்வதேச பெல்லோஷிப் திட்டம் (ஃபோர்டு அறக்கட்டளை)

மேற்கோள்கள்
-----------

1. ↑  Divya Kumar (2010-10-10). "The Homecoming". Beta.thehindu.com. 2012-06-18 அன்று பார்க்கப்பட்டது.
2. ↑  "Authors page". Tarabooks. 20 September 2016 அன்று மூலம் பரணிடப்பட்டது. 2012-06-18 அன்று பார்க்கப்பட்டது.
3. ↑  "Jaipur Literature Festival". Jaipur Literature Festival. 8 March 2012 அன்று மூலம் பரணிடப்பட்டது. 2012-06-18 அன்று பார்க்கப்பட்டது.
4. ↑  "The Hindu Best Fiction Award 2010 Shortlist". Thehindu.com. 2010-10-01. 2012-06-18 அன்று பார்க்கப்பட்டது.
5. ↑  "Bush Theatre". 4 July 2011 அன்று மூலம் பரணிடப்பட்டது. 19 June 2012 அன்று பார்க்கப்பட்டது.
6. ↑  "டாக்டர் டெய்சி ஹசன்".
**டெராபான்ட்டைடீ** அல்லது **கீச்சான்** *(Terapontidae)*, *பேர்சிஃபார்மசு* ஒழுங்கைச் சேர்ந்த ஒரு மீன் குடும்பம் ஆகும். இவை இந்தியப் பெருங்கடலிலும், மேற்கு பசிபிக் பெருங்கடலிலும் உள்ள ஆழம் குறைந்த கரையோரப் பகுதிகளில் காணப்படுகின்றன. இவை உப்புநீர், உவர்நீர், நன்னீர் ஆகியவற்றில் வாழ்கின்றன. 80 சதம மீட்டர் நீளம் வரை வளரக்கூடிய இம் மீன்கள், சிறிய மீன்கள், பூச்சிகள், முதுகெலும்பிலிகள் ஆகியவற்றை இரையாகக் கொள்கின்றன. 

இவற்றைப் பிடிக்கும்போது, அவை அவற்றுக்கே தனித்துவமான உறுமல் சத்தத்தை எழுப்புகின்றன.

வகைப்பாடு
---------

இக் குடும்பத்தில் 15 பேரினங்களில் 50 இனங்கள் உள்ளன.

### பேரினங்கள்:

*ஆம்னியாட்டாபா* *(Amniataba)*  

*பித்யானசு* *(Bidyanus)*  

*அனியா* *(Hannia)*  

*ஈஃபீசுட்டசு* *(Hephaestus)*  

*லகூசியா* *(Lagusia)*  

*லீயோபாதரப்பன்* *(Leiopotherapon)*  

*மெசோபிரிசுட்டீசு* *(Mesopristes)*  

*பெலாட்டெசு* *(Pelates)*  

*பெல்சார்ட்டியா* *(Pelsartia)*  

*பிங்காலா* *(Pingalla)*  

*ரிங்கோபெலாட்டீசு* *(Rhynchopelates)*  

*இசுகார்ட்டம்* *(Scortum)*  

*சிங்கோமிசுட்டீசு* *(Syncomistes)*  

*தெராப்பன்* *(Terapon)*  

*வாரியைச்திசு* *(Variichthys)*

இவற்றையும் பார்க்கவும்
----------------------

* மீன் குடும்பங்கள் பட்டியல்
* பேர்சோய்டீ

உசாத்துணை
---------

* ஃபிஷ்பேஸ்.ஆர்க் (ஆங்கில மொழியில்)

வெளியிணைப்புக்கள்
-----------------
***சித்திரைச் செவ்வானம்*** (*Chithirai Sevvaanam*) சமுத்திரக்கனி , பூஜா கண்ணன் ஆகியோர் நடிப்பில் சில்வா இயக்கத்தில் 2021 ஆம் ஆண்டு வெளிவந்த இந்திய தமிழ் மொழி நாடகத் திரைப்படமாகும். ஏ. எல். விஜய்யின் திங்க் பிக் ஸ்டுடியோஸ் தயாரித்தது. இது 3 திசம்பர் 2021 அன்று ஜீ5 இல் வெளியிடப்பட்டது.

நடிகர்கள்
---------

* முத்து பாண்டியாக சமுத்திரக்கனி
* ஐஸ்வர்யாவாக பூஜா கண்ணன்
	+ இளம் வயது ஐஸ்வர்யாவாக மானஸ்வி கொட்டாச்சி
* ஆஷா நாயராக ரீமா கல்லிங்கல்
* லட்சுமியாக வித்யா பிரதீப்
* ஆஷாவின் கணவராக அரவிந்து ஆகாசு

தயாரிப்பு
---------

சண்டை இயக்குநர் சில்வா இயக்குனராக அறிமுகமான படத்தில் நடிகை  சாய் பல்லவியின் சகோதரி பூஜா கண்ணன் அறிமுகமானார். ரீமா கல்லிங்கல் பத்து வருட இடைவெளிக்குப் பிறகு இந்தத் படத்தின் மூலம் தமிழ்த் திரைப்படங்களுக்குத் திரும்பினார்.

சில்வா ஆரம்பத்தில் ஒரு நகைச்சுவைத் திரைப்படத்தில் தான் அறிமுகமாவதில் முனைப்பாக இருந்தார். ஆனால் அவரது நண்பர் ஏ. எல். விஜய்யின் வேண்டுகோளின்படி "சித்திரைச் செவ்வானம்" படத்தை இயக்கினார். ஏ. எல். விஜய் இந்தப் படத்தின் தயாரிப்பாளரும் கூட.

வெளியீடு
--------

படம் நேரடியாக ஜீ5 இல் 3 திசம்பர் 2021 அன்று வெளியிடப்பட்டு, கலவையான விமர்சனங்களைப் பெற்றது. சிஃபியின் ஒரு விமர்சகர் படத்தை "அதன் முக்கிய கருப்பொருள் கண்ணியமாக உள்ளது. ஆனால் செயல்படுத்தியது சராசரியாக உள்ளது" என்று கூறினார். தி டைம்ஸ் ஆஃப் இந்தியா அவர்களின் மதிப்பாய்வில், "சித்திரைச் செவ்வானம்" என்பது தொழில்நுட்பத்தின் அபாயங்கள் மற்றும் பெண்கள் எவ்வாறு எளிதான இலக்குகள் என்பதைப் பற்றி பேசும் நல்ல நோக்கத்துடன் கூடிய திரைப்படம்" என்றது. படம் பொள்ளாச்சி பாலியல் துன்புறுத்தல் மற்றும் மிரட்டி பணம் பறித்தல் வழக்கை அடிப்படையாகக் கொண்டது. இந்த திரைப்படம் அதன் தருணங்களைக் கொண்டுள்ளது. ஆனால் அது இழுபறியான திரைக்கதை காரணமாக பெரும்பாலும் தோல்வியடைகிறது."  நியூஸ்மினிட் இதை "பாலியல் வன்முறை பற்றிய நல்ல எண்ணம் கொண்ட ஆனால் குழப்பமான படம்" என்று என்றது.

சான்றுகள்
---------

1. ↑  "'I don't want to be a copy of Sai Pallavi': Pooja Kannan". *The New Indian Express*.
2. ↑  "Rima Kallingal: Women with strong voices find themselves deprived of opportunities". *The New Indian Express*.
3. ↑  "'I'm looking forward to getting behind the camera'". *The New Indian Express*.
4. ↑  "'Films shouldn't turn into moral lessons'". *The New Indian Express*.
5. ↑  "Chithirai Sevvanam review: An emotional thriller". *Sify*. 2021-12-03 அன்று மூலம் பரணிடப்பட்டது. 2021-12-30 அன்று பார்க்கப்பட்டது.
6. ↑  "Chithirai Sevvanam Review: A well intentioned but draggy melodrama" – timesofindia.indiatimes.com வழியாக.
7. ↑  "Chithirai Sevvanam review: A well-intentioned but confused film on sexual violence". *The News Minute*. 3 December 2021.

வெளி இணைப்புகள்
---------------

* இணையதள திரைப்பட தரவுத்தளத்தில் *சித்திரைச் செவ்வானம்*
**காவலம் சிறீகுமார்** (**Kavalam Sreekumar)** இந்தியாவின் கேரளாவைச் சேர்ந்த ஒரு பாரம்பரிய இசைக்கலைஞர் ஆவார். மலையாளத் திரைப்படப் பாடகர் மற்றும் இசையமைப்பாளர் என ப்லமுகங்களில் இவர் இயங்கி வருகிறார். இவரது ராமாயண பாராயணமும் மக்களிடத்தில் புகழ்பெற்ற்ள்ளது.  அறுபதுக்கும் மேற்பட்ட பிரபலமான மலையாள கவிதைகளை வழங்கியுள்ளார்.  மலையாளக் கவிஞரும் நாடக ஆசிரியருமான காவலம் நாராயண பணிக்கரின் மகன் என்றும் அறியப்படுகிறார்.

வாழ்க்கை வரலாறு
---------------

காவலம் சிறீகுமார் 1959 ஆம் ஆண்டு மார்ச் மாதம் 3 ஆம் தேதியன்று ஆலப்புழா மாவட்டம் காவலம் கிராமத்தில் பிறந்தார். பத்மபூசண் விருது பெற்ற காவலம் நாராயண பணிக்கர் மற்றும் சாரதாமணி ஆகியோர் இவரது பெற்றோர்களாவர். இவருக்கு அரிகிருட்டிணன் என்ற மூத்த சகோதரர் இருந்தார். அவர் 2009 ஆம் ஆண்டில் இறந்தார். ஐந்தாவது வயதில் பாரம்பரியக் குரலிசையை கற்கத் தொடங்கிய இவர், அம்பலப்புழா சிவசங்கர பணிக்கர், திருச்சூர் வைத்தியநாதன், மாவேலிக்கார பிரபாகர வர்மா மற்றும் அம்பலப்புழா துளசி போன்ற இசை ஆசிரியர்களிடம் இசை பயின்றார். 

அகில இந்திய வானொலியில் 1985 ஆம் ஆண்டு முதல் 2007 வரை பணியாற்றினார். அகில இந்திய வானொலியில் பணியாற்றியபோது, பிரபல வயலின் கலைஞர் பி. சசிகுமாரிடம் பாரம்பரிய இசையைக் கற்றார்.

விருதுகள்
---------

* 2012 கேரள சங்கீத நாடக அகாடமி விருது
* 1989 - *குருசாசத் பரபிரம்மம்* - அகில இந்திய வானொலி- சிறந்த இசை அம்சத்திற்கான ஆண்டு விருது
* 1990- *பாறைப்பேட்டை பந்திருக்குளம்* - அகில இந்திய வானொலி- சிறந்த இசை அம்சத்திற்கான ஆண்டு விருது
* பல்கலைக்கழக இளைஞர் விழாவில் செம்மொழி பாடலில் தொடர்ந்து 5 ஆண்டுகள் முதல் பரிசு பெற்றார்.

மேற்கோள்கள்
-----------

1. 1 2  "Lyrical life".
2. ↑  Nagarajan, Saraswathy (17 June 2021). "Musician Kavalam Sreekumar has rendered more than 60 Malayalam poems during the lockdown". .
3. ↑  "Kavalam Srikumar Classical Music Vocalist Profile, Programs, Awards, Photos & Videos". *thiraseela.com*. 2019-09-08 அன்று மூலம் பரணிடப்பட்டது. 2020-11-17 அன்று பார்க்கப்பட்டது.
4. ↑  "കാവാലം ശ്രീകുമാർ". *M3DB.COM* (ஆங்கிலம்). 2020-11-17 அன்று பார்க்கப்பட்டது.
5. 1 2 3  "Kavalam Srikumar" (ஆங்கிலம்). 2020-11-17 அன்று பார்க்கப்பட்டது.

புற இணைப்புகள்
--------------

* காவலம் சிறீகுமார் பாடிய மலையாளத் திரைப்படப் பாடல்கள் (மொழி: ஆங்கிலம்)
* காவலம் சிறீகுமார் பாடிய திரைப்படம், திரைப்படம் அல்லாத பாடல்களின் விவரங்கள் (மொழி: மலையாளம்)
**தேன்சிட்டு** அமெரிக்காவில் உள்ள ஓசனிச்சிட்டு (ஹம்மிங்க்பேர்ட்) போலத்தோன்றும் **தேன்சிட்டு** உருவத்தில் சிட்டுக்குருவியை விடச் சிறியதும் ஓசனிச்சிட்டை விடப் பெரியதுமான பறவையினம். இப்பறவைகள் தம் நீளமான குழாய்வடிவ அலகின் துணையுடன் மலர்களுக்குள்ளே இருக்கும் தேனை உறிஞ்சி வாழ்பவை. பெண் குருவி பச்சை கலந்த பழுப்பு நிற இறக்கைகள் மற்றும் தலை, முதுகையும் வெளிர் நிற அடிப்பாகத்தையும் கொண்டது. ஆண் குருவியின் தலை, கழுத்து இவை கரு நீலத்தில் மயில் கழுத்து போன்று மின்னும். இறக்கையும் முதுகும் கருமையாகவும் அடி முதுகுகரு நீலத்திலுமாகவும் அடிப் பாகம் மஞ்சள் நிறமாகவும் இருக்கும். ஆங்கிலத்தில் இதன் பெயர் ‘பர்பிள் ரம்ப்ட் சன் பேர்ட் (Purple-rumped Sunbird)’ என்பதாகும்.

தமிழ்நாட்டில் காணப்படும் தேன்சிட்டுகள் இருவகைப்படும்.[] ஓன்று ஊதாத் தேன்சிட்டு. மற்றொன்று ஊதாப்பிட்டு தேன்சிட்டு என்பதாகும். இரண்டாவது வகையே நம் தோட்டங்களில் சாதாரணமாகக் காணப்படும். முதல் வகையை *ஸ்க்ரப் ஜங்கிள்* என்று அழைக்கப்படும் சிறு காடுகளில்தான் அதிகம் பார்க்கமுடியும்.

ஊதாப்பிட்டு தேன்சிட்டு வகையின் ஆண் குருவி கருநீல நிறத்தில் இருக்கும். அதன் கழுத்தும் தலையும் மயில் கழுத்துப்போல மின்னும்.

தேன் சிட்டின் கூடு செடிகளின் கிளைகளில் இருந்து தொங்கிக் கொண்டிருக்கும். காய்ந்த சரகு, வேர்கள் இவற்றால் சிலந்தியின் வலைத் துண்டுகள் கொண்டு ஒட்டப்பட்டிருக்கும். வெளியே ஆங்காங்கே சிறிய வெள்ளைக் காகிதத் துண்டுகளோ அல்லது எட்டுக்கால் பூச்சியின் முட்டைகளைப் பாதுகாக்கும் உறையோ (வெள்ளை நிறத்தில் சுமார் ஒரு சென்டிமீட்டர் விட்டத்தில் வட்டமாக இருக்கும்) ஒட்டப் பட்டிருக்கும். இவ்வாறு செய்வது அழகுக்காகவா அல்லது கூட்டினை எதிரிகளிடம் இருந்து பாதுகாக்கவா என்பது இப்பறவைகளைப் படைத்த ஆண்டவனுக்கே வெளிச்சம். கூட்டிற்குள்ளே செல்ல பக்கவாடில் சுமார் மூன்று அல்லது நன்கு சென்டிமீடர் அளவிலான துவாரம் இருக்கும். அந்த துவாரத்திற்கு ஒரு 'சன் ஷேடும்' அமைக்கப் பட்டிருக்கும். கூட்டின் கீழ் பாகத்திலிருந்து சிறிய காய்ந்த இலைச் சரகுத் துண்டுகள் தொங்கிக் கொண்டு இருக்கும். கூட்டினைக் கட்டுவது பெண் குருவியே. ஆண் குருவியோ தானும் விழுந்து விழுந்து வேலை செய்யும் பாவனையில் கூடக் கூட பறந்து கொண்டிருக்கும். கூட்டின் உள்ளே பஞ்சு மெல்லிய வேர்த் துண்டுகள் இவற்றால் மெத்தை அமைக்கப் பட்டிருக்கும்.

பேரினங்களின் பட்டியல்
---------------------

இந்த பறவைக் குடும்பத்தில் 147 சிற்றினங்கள் 16 பேரினங்களின் கீழ் வகைகளாகப் பிரிக்கப்பட்டுள்ளன.

* சால்கோபரியா (ஒற்றைச் சிற்றினப் பேரினம்) - மாணிக்க கன்ன தேன்சிட்டு
* டெலியோர்னிசு (2 சிற்றினங்கள்)
* ஆந்த்ரெப்ட்சு (14 சிற்றினங்கள்)
* கெடிப்னா (4 சிற்றினங்கள்)
* அனாபத்மிசு (3 சிற்றினங்கள்)
* திரெப்டசு (ஒற்றைச் சிற்றினப் பேரினம்) - பெரும் தேன்சிட்டு
* ஆந்தோபேபிசு (ஒற்றைச் சிற்றினப் பேரினம்) - ஆரஞ்சு-மார்பக தேன்சிட்டு
* சயனோமித்ரா (7 சிற்றினங்கள்)
* சல்கோமித்ரா (7 சிற்றினங்கள்)
* லெப்டோகோமா (6 சிற்றினங்கள்)
* நெக்டாரினியா (6 சிற்றினங்கள்)
* திரெப்னோரைங்கசு (ஒற்றைச் சிற்றினப் பேரினம்) - தங்க இறக்கை தேன்சிட்டு
* சைன்னிரிஸ் (57 சிற்றினங்கள்)
* ஏத்தோபிகா (23 சிற்றினங்கள்)
* குரோச்கினெக்ராம்மா (ஒற்றைச் சிற்றினப் பேரினம்) - நீல பிடரி தேன்சிட்டு
* அராக்னோதெரா (13 சிற்றினங்கள்) - சிலந்திபிடிப்பான்கள்

மேற்கோள்கள்
-----------

1. ↑  Gill, Frank; Donsker, David, eds. (2019). "Dippers, leafbirds, flowerpeckers, sunbirds". *World Bird List Version 9.1*. International Ornithologists' Union. 30 January 2019 அன்று பார்க்கப்பட்டது.
**வீரவில பன்னாட்டு வானூர்தி நிலையம்** (*Weerawila International Airport*) என்பது இலங்கையில் நிர்மாண பணிகள் ஆரம்பிக்கப்பட்டு பின்னர் இடைநிறுத்தப்பட்ட பன்னாட்டு வானூர்தி நிலையமாகும். இலங்கை அரசுத்தலைவராக மகிந்த ராசபக்ச பதவியேற்றதன் முதலாம் ஆண்டு நிறைவைக் குறிக்கும் நாளான நவம்பர் 19, 2006 அன்று தெற்கிலங்கையில் அம்பாந்தோட்டை மாவட்டத்தில் வீரவில என்ற இடத்தில் அடிக்கல் நாட்டப்பட்டு ஆரம்பிக்கப்பட்டது.

இவ்வானூர்தி நிலையமானது 4 கிலோமீட்டர்கள் நீளமான ஓடுபாதை மற்றும் ஒரே நேரத்தில் 14 வானூர்திகளைத் தரிக்கும் வசதி போன்றவற்றைக் கொண்டிருக்கக் கூடியதாக வடிவமைக்கப்பட்டது. இதற்காக 125 மில்லியன் அமெரிக்க டாலர்களை இலங்கை அரசு செலவிடவிருந்தது. இத்திட்டமானது 2009இல் நிறைவடையும் என எதிர்பார்க்கப்பட்டது.

இத்திட்டம் பல சுற்றுச்சூழல் இடர்களைத் தோற்றுவித்ததை அடுத்து முற்றாகக் கைவிடப்பட்டது. இதற்குப் பதிலாக அம்பாந்தோட்டையில் மத்தலை என்னுமிடத்தில் புதிய பன்னாட்டு விமான நிலையம் ஒன்று அமைக்கப்பட்டது.

தற்போதய நிலை
------------

இவ்விமான நிலையம் தற்போது இலங்கை வான்படைத் தளமாக இயங்குகிறது.

உசாத்துணைகள்
------------

1. ↑  வீரவில பன்னாட்டு வானூர்தி நிலையம் டெய்லி மிரர் அணுகப்பட்டது நவம்பர் 29 2006 (ஆங்கில மொழியில்)
2. ↑  வீரவிலவிலும் பன்னாட்டு வானூர்தி நிலையம் பரணிடப்பட்டது 2007-09-28 at the வந்தவழி இயந்திரம் வீரகேசரி, அணுகப்பட்டது நவம்பர் 29, 2006 (தமிழில்)
தீத்தடுப்பான்கள்
----------------

வெப்ப ஆற்றல் நமக்குப் பெரிதும் பயன்படுகிறது. அதே நேரத்தில், வெப்பத்தை நாம் சரியாகப் பயன்படுத்தாவிட்டால், பெரும் சேதத்தை உண்டாக்கும்.
தீ விபத்தால் உயிர்ச் சேதம் ஏற்பட்டு பொருள்களுக்கும் இழப்பு ஏற்படுவதை பத்திரிகைகளின் வாயிலாக அறிகிறோம். ஆகவே, தீ விபத்தை எப்படித் தடுப்பது என்பதையும் பல்வேறு வழிகளில் தீத் தடுப்பு மற்றும் பாதுகாப்பு முறைகள் பற்றியும் தெரிந்து கொள்வது அவசியமாகிறது. 
**தீயைக் கட்டுப்படுத்தும் மற்றும் அணைக்கும் முறைகள்**

* தீப்பற்றிய இடத்தில் உள்ள எரியக் கூடிய பொருள்களை அப்புறப்படுத்தவும்.
* தீப்பற்றியவுடன், மணல் அல்லது கம்பளியைப் பயன்படுத்தி காற்றோட்டத்தைக் கட்டுப்படுத்தவும்.
* நீரைப் பயன்படுத்தி தீப்பற்றாதபடி வெப்பநிலையைக் குறைக்கவும். பொதுவாக நீரும், மணலும் தீயை அணைக்கப் பயன்படுத்தப்படுகின்றன. நீரும், மணலும் காற்றோட்டத்தைக் குறைத்துத் தீயைக் கட்டுப்படுத்துகிறது. குறிப்பாக, எண்ணெடீநு தீப்பற்றி எரியும்போது அதைக் கட்டுப்படுத்தத்

தண்ணீரைப் பயன்படுத்தக்கூடாது. ஏனெனில், எண்ணெயானது நீரைவிட லேசானது, தண்ணீரின் மேல் மிதந்து மிகப் பெரிய விபத்துகளை ஏற்படுத்தும். ஆகையால், எண்ணெயினால் பற்றி எரியக் கூடிய தீயை நுரைப்பானைக் (ஃபோமைட்) கொண்டு அணைக்க வேண்டும். தீயானது
மின் சாதனங்களினாலோ அல்லது மின் கசிவினாலோ ஏற்படுகிறது. தீயணைப்பான் பள்ளிகள், தொழிற்சாலைகள், மருத்துவமனைகள், திரையரங்குகள்
மற்றும் வணிக வளாகங்களில் சிவப்பு நிறத்தில் தீயணைப்பான் வைத்திருப்பதை நாம் அனைவரும் அறிவோம். எப்பொழு தெல்லாம் தீ விபத்து ஏற்படுகிறதோ அப்பொழுதெல்லாம் தீ அணைப்பானைப் பயன்படுத்தித் தீயை அணைக்க வேண்டும். தீயை அணைப்பதற்கு திண்ம
கார்பன்டைஆக்ஸைடு அல்லது கர்பன்டெட்ராகுளரைடு பயன்படுத்தப்படுகிறது. நீரினை தீயை அணைப்பதற்கு பயன்படுத்தும்போது மின் அதிர்வினால் பாதிப்பு ஏற்படும்.
தீயணைப்பு-101



1. ↑
2. ↑
***வீரம்*** (ஆங்கிலம்:Veeram) 2014 ஆம் ஆண்டு சனவரி மாதம் வெளிவந்த தமிழ் திரைப்படமாகும். இத்திரைப்படத்தை சிவா இயக்கினார். உதவி நடன இயக்குனர் தயாபரன்.இத்திரைப்படத்தில் கதாநாயகனாக அஜித் குமாரும் கதாநாயகியாக தமன்னாவும் நடித்துள்ளனர்.
 இப்படம் தெலுங்கில் வீருடோக்கடே என்ற பெயரிலும், இந்தியில் வீரம் தி பெர்மன் என்ற பெயரிலும் மொழிமாற்றம் செய்யப்பட்டு வெளியிடப்பட்டது.

கதைச்சுருக்கம்
--------------

ஒட்டன்சத்திரத்தில் அஜித்குமார் (விநாயகம்) தனது நான்கு தம்பிகளுடன் வாழ்ந்து வருகிறார். தனக்கு திருமணம் செய்தால் தன்து மணைவி தனக்கும் தன் தம்பிகளுக்கும் இடையே பிணக்கு ஏற்படுத்திவிடுவார் என்று கருதுவதால் அஜித் திருமணம் செய்துகொள்ள மறுக்கிறார். அவரின் தம்பிகள் அஜித் குமாருக்கு எப்படியாவது திருமணம் செய்து வைத்துவிட வேண்டும் என்று முயற்சி செய்கிறார்கள். தமன்னாவை (கோப்பெருந்தேவி) தங்கள் வீட்டுக்கு அருகில் குடிவருமாறு செய்கிறார்கள். அஜித்குமாருக்கும் தமன்னாவுக்கும் காதல் மலர முயன்று அதில் வெற்றி பெறுகிறார்கள். அஜித்தும் அவர் தம்பிகளும் சண்டைகளில் ஈடுபடுபவர்கள். தமன்னாவுக்கும் அவர் தந்தை நாசருக்கும் சண்டை என்றாலே பிடிக்காது. தமன்னாவின் வீட்டிற்கு செல்கிறார்கள். நாசர் அங்கு சில நாட்கள் தங்கி திருவிழாவை பார்த்துவிட்டு செல்லும்படி சொல்கிறார். அங்கு நாசரை கொல்ல அதுல் குல்கர்னி அடியாட்களை அனுப்புகிறார். இது தெரிந்த அஜித் எவ்வாறு நாசர் குடும்பத்தினரை காப்பாற்றினார் என்பதை இயக்குநர் விறுவிறுப்பாக சொல்லியுள்ளார்.

நடிகர்கள்
---------

* அஜித் குமார் - விநாயகம்
* தமன்னா - கோப்பெருந்தேவி
* வித்தார்த்
* பாலா
* முனீஷ்
* சுகைல் சந்தோக்
* சந்தானம்
* பிரதீப் ரவட்
* நாசர்
* ரமேஷ் கண்ணா
* அதுல் குல்கர்ணி
* தம்பி ராமையா
* அப்புக்குட்டி
* மயில்சாமி
* அபிநயா
* மனோசித்ரா
* சுசா குமார்
* இளவரசு
* வித்யுலேகா ராமன்
* தேவதர்சினி

பாடல் ஒலிப்பதிவு
----------------

இத்திரைப்படத்தின் இசை ஒலிப்பதிவை தேவி ஸ்ரீ பிரசாத் அமைத்துள்ளார். மேலும் அஜித் குமார் நடித்த திரைப்படத்தில் இசை அமைப்பது இதுவே முதல் முறையாகும். இப்படத்தின் பாடல்கள் விநியோக உரிமையை **ஜுங்கிலி மியூசிக்** நிறுவனம் வாங்கியுள்ளது. திரைப்பட இசைத்தொகுப்பு டிசம்பர் 20, 2013 அன்று அதிகாரபூர்வமாக வெளியிடத் திட்டமிடப்பட்டது. ஆனால் பாடல் பதிவுகள் டிசம்பர் 18, 2013 அன்று இணையத்தில் கசிந்துவிட்டது.

அனைத்துப் பாடல்களையும் எழுதியவர் விவேகா. 

|  |  |
| --- | --- |
| பாடல் பட்டியல் |  |
| # | பாடல் | பாடகர்கள் | நீளம் |  |
| 1. | "நல்லவன்னு சொல்லுவாங்க"   | தேவி ஸ்ரீ பிரசாத் | 4:35 |
| 2. | "இவள் தானா"   | சாகர், ஷ்ரேயா கோஷல் | 4:14 |
| 3. | "தங்கமே தங்கமே"   | அட்னான் சாமி, பிரியதர்ஷினி | 4:06 |
| 4. | "ஜிங் ஜக்கான் ஜிங் ஜக்கான்"   | சுபாஷ், மகிழினி மணிமாறன் | 4:30 |
| 5. | "ரத கஜ வீரம்..."   | ஆனந்த், தீபக், கவுசிக், ஜகதீஷ் | 2:48 |

குறிப்புகளும் மேற்கோள்களும்
---------------------------

1. ↑
2. ↑  "First Day Box Office Collections of 'Jilla' and 'Veeram'". *Deccan Chronicle*.
3. ↑

வெளியிணைப்பு
------------

* இணையத் திரைப்பட தரவுத்தளத்தில்  
வீரம் திரைப்படம்

| * பா
* உ
* தொ
சிவா இயக்கிய திரைப்படங்கள் |
| --- |
| 
* *சவுர்யம்* (2008)
* *சங்கம்* (2009)
* *சிறுத்தை* (2011)
* *தராவு* (2012)
* *வீரம்* (2014)
* *வேதாளம்* (2015)
* *விவேகம்* (2017)
* *விசுவாசம்* (2018)
* *அண்ணாத்த* (2020)

 |